section_heading: Tottenham Hotspur, Sheffield United, Queens Park Rangers i Aston Villa
paragraph_text: Dana 22. srpnja 2009. on i Kyle Naughton zajedno su prešli u Tottenham Hotspur za ukupni iznos od 9 milijuna funti, no kao dio dogovora Walker je bio posuđen Sheffield Unitedu tijekom sezone 2009./10., no Tottenham ga je neočekivano vratio s posudbe 1. veljače 2010. godine, malo prije završetka zimskog prijelaznog roka.<ref> Za Tottenham je debitirao 27. ožujka 2010. u 2:0 pobjedi protiv Portsmoutha. Te je sezone za Tottenham igrao još samo jedanput.<ref> Na početku iduće sezone poslan je na šestomjesečnu posudbu u Queens Park Rangers. Za Queens Park Rangers debitirao je 14. rujna 2010. godine u 3:0 pobjedi protiv Ipswich Towna.<ref>DETAILLIERTE LEISTUNGSDATEN, Transfermarkt, pristupljeno 31. prosinca 2020. Sredinom listopada njegova posudba produljena je do 3. siječnja 2011. godine. U 9. minuti svog debija zabio je gol Sheffield Unitedu u 3. rundu FA kupa. Dana 5. veljače 2011. godine zabio je svoj prvi gol u Premier ligi i to u utakmici protiv Fulhama koja je završila 2:2. U Tottenham Hotspur vratio se na kraju sezone 2010./11. Walker je 2012. osvojio nagradu PFA Mladi igrač godine. Među konkurentima za tu nagradu bili su: Sergio Agüero, Danny Welbeck, Daniel Sturridge, Alex Oxlade-Chamberlain i Walkerov timski suigrač Gareth Bale. Također je imenovan članom PFA Momčadi godine. S Tottenhamom je 1. ožujka igrao finale Liga kupa protiv Chelseaja na Wembley Stadiumu u kojem je Chelsea pobijedio s rezultatom 2:0. Dana 20. travnja 2017. godine Walker je drugi put imenovan članom PFA Momčadi godine.